LATVIJAS REPUBLIKAS MINISTRU KABINETS

2018. gada \_\_\_. \_\_\_\_\_\_\_\_\_\_ Noteikumi Nr. \_\_\_\_

Rīgā (prot. Nr. \_\_\_\_ §)

**Grozījumi Ministru kabineta 2016. gada 9. augusta noteikumos Nr. 534 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" pirmās projektu iesniegumu atlases kārtas īstenošanas noteikumi"**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības likuma

20. panta 6. un 13. punktu

Izdarīt Ministru kabineta 2016. gada 9. augusta noteikumos Nr. 534 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" pirmās projektu iesniegumu atlases kārtas īstenošanas noteikumi" (Latvijas Vēstnesis, 2016, 164., 246. nr.; 2017, 130. nr.; 2018, 137. nr.) šādus grozījumus:

1. Izteikt 16.1. apakšpunktu šādā redakcijā:

"16.1. ēku vai kopējo ēku grupu izmanto valsts iestāde, valsts augstskola, tās pārraudzībā esošs zinātniskais institūts - atvasināta publiska persona vai valsts zinātniskais institūts - atvasināta publiska persona valsts deleģēto pārvaldes funkciju vai uzdevumu veikšanai vai Dzelzceļa likuma 6. panta otrajā daļā minētā valsts akciju sabiedrība valsts publiskās lietošanas dzelzceļa infrastruktūras pārvaldīšanas īstenošanai.”

2. Izteikt 39.3. apakšpunktu šādā redakcijā:

"39.3. nodrošina, ka ēkā tiek īstenoti valsts deleģētie pārvaldes uzdevumi vai īstenota valsts publiskās lietošanas dzelzceļa infrastruktūras pārvaldīšana."

3. Izteikt 47. punktu šādā redakcijā:

"47. Ja ēkā, par ko iesniegts projekta iesniegums, tiek veikti valsts deleģētie pārvaldes uzdevumi vai īstenota valsts publiskās lietošanas dzelzceļa infrastruktūras pārvaldīšana, atbalsts šī pasākuma ietvaros netiek kvalificēts kā komercdarbības atbalsts."

4. Izteikt 48. punktu šādā redakcijā:

"48. Projekta iesniedzēja īpašumā, lietošanā vai valdījumā esošajā infrastruktūrā (tai skaitā ēkā vai telpu grupā), kas tiek izmantota valsts publiskās lietošanas dzelzceļa infrastruktūras pārvaldīšanas īstenošanai vai kas tiek izmantota tādu funkciju vai pārvaldes uzdevumu nodrošināšanai vai, kuri nav saistīti ar saimniecisko darbību, pamatlīdzekļu un ilgtermiņa ieguldījumu nolietojuma periodā pieļaujams veikt papildinošu saimniecisko darbību 20 % apmērā no infrastruktūras jaudas platības, laika vai finanšu izteiksmē, lai atbalsts pasākuma ietvaros netiktu kvalificēts kā komercdarbības atbalsts."

Ministru prezidents Māris Kučinskis

Satiksmes ministrs Uldis Augulis

Iesniedzējs:

Satiksmes ministrs Uldis Augulis

Vīza: Valsts sekretāra vietā-

valsts sekretāra vietniece Džineta Innusa